Гидропоника
Гидропоника (гидро... жанa гр. рonos — иш) — өсүмдүктү топураксыз жасалма чөйрөдө өстүруү. 

Бул жол менен өстүрүүдө өсүмдүктүн тамыр сис­темасы сууда же нымдуу абада (аэропоника) өөрчүп, керектүү затты азыктандыруучу эритмеден алат. Өсүмдүктү Гидропоника методу м-н өстүрүүдө эмгек көп талап кылынбай, суу жана азык заттар азыраак сарпталат, отоо чөп болбойт. 

Азыктандыруучу эритмеде азот, фосфор, калий ж. б. элементтердин туздары болот.

2017-жылга карата Канадада помидор, калемпир жана бадыраң өндүргөн жүздөгөн акр ири көлөмдөгү гидропоникалык күнөсканалар болгон.

Өнөр жайдагы технологиялык жетишкендиктерден жана көптөгөн экономикалык факторлордон улам, гидропоника боюнча дүйнөлүк рынок 2016-жылы 226,45 миллион АКШ долларынан 2023-жылга чейин 724,87 миллион АКШ долларына чейин өсөт деп болжолдонууда.

Колдонулган адабияттар 
 Кыргыз Совет Энциклопедиясы. Башкы редактор Б. О. Орузбаев. -Фрунзе: Кыргыз Совет Энциклопедиясынын башкы редакциясы, 1977. Том 2. В - Иридий. -672 б.

Булактар 

Ботаника